《赠英公大师》
宋代·王承衎

文章篆籀久传芳，灰志禅门道愈光。
丰镐有心营宝刹，潇湘元意卧云房。
陶情早著诗千首，混俗何妨酒百觞。
若许宗雷重结社，愿持香火学空王。

作者简介：（961—1009）宋洛阳人，字希悦。王承衍弟。太祖开宝中授闲厩使，太宗太平兴国中出监徐州军。历知潭州、澶州、延州、代州、并州、天雄军，官终左武卫大将军、知寿州。颇涉学，喜为诗，晓音律，多与士大夫游。